cyanic-selkie/wikianc huggingface dataset:
Lys van Super 14-kampioene
Toernooie (2006-2010)
Spanne wat gelys word is die spanne wat in die top 4 van die rondomtalietoernooi geëindig het en gekwalifiseer het vir die halfeindrondtes. Tellings is so geskryf dat die span in daardie kolom s'n eerste genoem word. Die span wat uitgelig is, is die span wat daardie seisoen se kompetisie gewen het.
Southern Kings (Pro14-rugbyspan)
Die konsessie is formeel aangekondig met die opening van die Nelson Mandelabaai-stadion op 16 Junie 2009. Die idee vir die span was om rugby in die Oos-Kaap te ontwikkel maar daar was slegs twee spelers van die span van die Grens in die span wat teen die Leeus gespeel het. Daar was ook bekommernis dat die span ’n een-wedstryd-wonder sou wees en, soos die Southern Spears (sy voorganger), inmekaar tuimel.
Geskiedenis
Die Southern Kings was aanvanklik 'n poging om Superrugby na die Oos-Kaap in Suid-Afrika te bring. In 2005 was daar ook ’n poging om dit te bewerkstellig in die vorm van die konsessie wat die Southern Spears genoem is. Die bedoeling was dat hulle van 2007 aan die Super 14 sou deelneem deurdat hulle die swakste van die Suid-Afrikaanse spanne sou vervang. Die waarskynlike insluiting van die Spears het egter tot heelwat kontroversie in Suid-Afrikaanse rugby gelei. In April 2006 is die Spears toetrede tot die Super 14 geweier omdat hulle in ’n ongunstige finansiële toestand verkeer het.
In Januarie 2009 het die Suid-Afrikaanse Rugbyunie aangekondig dat ’n nuwe konsessie in die Oos-Kaap in Junie bekend gestel sou word om saam te val met die koms van die Britse en Ierse Leeus na Port Elizabeth vir een van hul midweek toerwedstryde teen ’n provinsiale span. Die konsessie is geskep met die doel om toetrede tot Superrugby te bewerkstellig maar daar is geen skedule vir insluiting uitgewerk nie. Die president van die Oos-Kaapse Rugbyunie, Cheeky Watson, het gesê dat "daar ’n desperate nood vir top-rugby in die Suidoos-Kaap is en dat dit die eerste stap is om die nood te verlos." Die konsessie is in April 2009 amptelik bekend gestel op SARU se webblad.
In 2012 het die span ’n multi-miljoenrand aanbod van die Suid-Afrikaanse Rugbyunie aanvaar om sy bod om deelname aan die Superrugbyreeks tot 2012 uit te stel.
Eerste deelname
Op 16 Augustus 2012 is bekendgemaak dat die Kings aan die 2013 Superrugbyseisoen gaan deelneem. Die span is ingesluit ten koste van die Lions weens hulle teleurstellende seisoen in 2012. Die Lions het egter die geleentheid gekry om na afloop van die 2013-seisoen in twee promosie/relegasiewedstryde teen die swakste span in die Suid-Afrikaanse groep uit te speel.
Konsessiegebied
Die konsessiegebied van die Southern Kings het bestaan uit die Oos-Kaap en dele van die Wes-Kaap. Hulle spelers het van drie provinsiale unies, naamlik die OP Olifante wat in Port Elizabeth gebaseer is, die Grens Bulldogs wat in Oos-Londen gebaseer is en die SWD Arende wat in George gebaseer is gekom. Die Arende verteenwoordig die Suidwestelike Distrikte in die Wes-Kaap, die Olifante verteenwoordig die westelike helfte van die Oos-Kaap en die Bulldogs verteenwoordig die oostelike helfte van die Oos-Kaap.
Superrugby
Die volgende tabel som die Kings se Superrugby-uitslae op: ! width="20"|Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="25"|+/- ! width="20"|BP1 ! width="20"|Pte ! width="250"|Notas 1 Punte toegeken vir ’n loslootjie is nie hierby ingereken nie.
Die volgende tabel som die Kings se Superrugby-uitslae vir die uitgebreide toernooi van agtien spanne op: ! width="20"|Seisoen ! width="20"|Pos Alg ! width="20"|Pos Groep ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="35"|+/− ! width="20"|BP1 ! width="20"|Pte ! width="250"|Notas
Pro14
! width="20"| Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|BP ! width="20"|Punte ! width="250"|Notas
Span
Southern Kings 2017 Superrugbyspan:
Britse en Ierse Leeus-toer
'n Uitnodigingspan is gebruik vir die wedstryd tussen die Southern Kings en die Britse en Ierse Leeus in 2009.
Southern Kings se 2013 Superrugbyspan was:
Verwysings
<br/ >
Spessart
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Spessart
Maak deel uit van die
Suidwes-Duitse Platorand
Hesse en Beiere
Pieter Toerien
Loopbaan
Toerien het sy deurbraak in die vermaakwêreld gemaak deur in 1965 op 20-jarige leeftyd Marlene Dietrich te nooi om Suid-Afrika te besoek. Hy het in die straat buite haar woonstel gesit totdat sy hom uit nuuskierigheid ingenooi het. Hy het in 1965 en weer in 1966 suksesvolle toere vir haar in Suid-Afrika gereël. Hy het later verskeie teaters besit, onder meer die Alhambra, André Huguenet en Montecasino-teater in Johannesburg en die Theatre on the Bay in Kaapstad.
Nosiviwe Mapisa-Nqakula
Nosiviwe Mapisa-Nqakula (gebore 13 November 1956) is 'n Suid-Afrikaanse politikus. Sy was van 2004 tot 2009 die Minister van Binnelandse Sake. Vanaf 2009 tot 2012 het sy as die Minister van Korrektiewe dienste gedien in die kabinet van president Jacob Zuma. In Junie 2012 is sy as die Minister van Verdediging en Militêre Veterane aangestel, 'n pos wat sy tot 5 Augustus 2021 beklee het.
Spessart
Oppervlakte
Pieter Toerien
Loopbaan
In 1966 het hy meer drama begin aanbied en dikwels hele produksies van die Weseinde na Suid-Afrika gebring. Hy het vir sy eie produksies betaal en gesê dat hy komedie aanbied om minder kommersiële toneelstukke te kan bekostig.
Nosiviwe Mapisa-Nqakula
Sy is op 19 Augustus as die nuwe Speaker van die Nasionale Vergadering aangewys.
Spessart
2 440 km²
Ligging in Duitsland
Pieter Toerien
Loopbaan
In 2006 het hy ’n rekord opgestel met Rob Becker se Defending the Caveman met die akteur Tim Plewman wat agt jaar lank aangebied is, met 1 500 vertonings van hierdie eenmanstuk. In 2007 het hy The Lion King aangebied in ’n nuwe teater wat spesiaal by Montecasino in Johannesburg gebou is.
Spessart
Geiersberg (586 m) Die Spessart is 'n Suidwes-Duitse middelgebergte tussen Vogelsberg, Rhön en Odenwald wat oor die deelstate Beiere en Hesse strek en een van die grootste bosgebiede in die land (merendeels beuke- en eikebome). Die hoogste bergpiek met 586 meter bo seevlak is die Geiersberg in die dig beboste Hoë Spessart. Twee natuurparke is in die bergreeks geleë, die Natuurpark Hessiese Spessart (740 km²) en die Natuurpark Spessart in Beiere (1 700 km²). 'n Aantal skaars plantspesies word in die gebied aangetref.
Die bergreeks se naam is afgelei van die Duitse terme Specht ("speg") en Hardt ("bergwoud") en beteken dus "Woud van spegte".
Pieter Toerien
Loopbaan
In 1988 het hy die Fleur du Cap-prys gewen vir sy lewenslange bydrae tot die teater.
Osman III
Osman III of Ottoman III (Ottomaanse Turks: عثمان ثالث, moderne Turks: III.Osman; 2/3 Januarie 1699 – 30 Januarie/30 Oktober 1757) was van 1754 tot 1757 sultan van die Ottomaanse Ryk.
Pieter Toerien
Loopbaan
In 2005 ontvang Toerien die Erepenning vir Teaterbevordering van die Suid-Afrikaanse Akademie vir Wetenskap en Kuns terwyl Pieter-Dirk Uys in dieselfde jaar die Erepenning vir Toneelkuns ontvang.
Osman III
Hy was die jonger broer van Mahmoed I en die seun van Mustafa II. Hy was nie ’n belangrike prins nie en sy kort bewind is gekenmerk deur ’n groeiende onverdraagsaamheid teenoor nie-Moslems (Christene en Jode is gelas om klere of lapelwapens te dra om hul godsdiens aan te dui) en vir ’n brand in Istanboel.
Osman het die grootste deel van sy lewe in afsondering in die kafes gewoon en toe hy sultan word, het hy vreemde gewoontes gehad. Hy het musiek en vroue gehaat – hy het musiek in die paleis verbied en ysterskoene gedra sodat vroue hom kon hoor aankom en padgee. Hy is in 1757 sonder kinders dood.
Duitser
Duitser kan na een van die volgende verwys:
Bien Donné
Bien Donné is 'n navorsingsplaas vir sagtevrugte by Simondium, Groot-Drakenstein digby die Paarl. Die herehuis op die plaas is 'n uitstekende voorbeeld van die Kaaps-Hollandse boustyl.
Ligging
Die plaas lê aan die linkeroewer van die Bergrivier. Oorkant die rivier is die Drakenstein-gevangenis en ten suide van die plaas lê die historiese plase Zandvliet (nou Solms-Delta) en Boschendal. Bien Donné lê op nagenoeg 33° 51' suid en 18º 59' oos.
Geskiedenis
In 1699 is die plase Watergat en Zonder Naam aan Pierre Lombard, die sieketrooster van die Hugenote, toegeken. Jan de Villiers van Boschendal word in 1762 die eienaar en sy seun bou die huis. Ses jaar later word Daniël Hermanus Joubert die eienaar. In 1837 word die twee plase verdeel en kry die deel waarop die huis staan die naam Bien Donné, dit beteken 'n “goeie geskenk”. Rhodes Fruit Farms het die plaas in 1929 gekoop.
Suid-Afrikaanse Staatsteater
Die Suid-Afrikaanse Staatsteater is ’n groot kunsteater in Pretoria. Dit was voor 1999 bekend as die Staatsteater Pretoria.
Bien Donné
Huis
Die indrukwekkende H-vormige huis is in 1800 deur Dawid de Villiers laat bou. Moslem-vakmanne is waarskynlik verantwoordelik vir die ryklik versierde gewels. Deur die jare heen is daar aan die buite- sowel as die binnekant tydens restourasiewerk veranderinge aan die huis aangebring. Bekende argitekte soos F.K. Kendall, Herbert Baker en Revel Fox was daarby betrokke.
Monument
Bien Donné se huis in die Kaaps-Hollandse styl is een van die mooiste huise in daardie styl wat nog bestaan. Die plaaswerf met die huis, wynkelder en buitegeboue aan die suidekant is tot provinsiale erfenisterrein verklaar. Dit sluit ook die grond binne die ringmuur, die leivoor en die dam aan die suidekant in.
Suid-Afrikaanse Staatsteater
Geskiedenis
Onder aansporing van die destydse administrateur van Transvaal, mnr. F.H. Odendaal, is daar reeds in die sestigerjare met die beplanning van die teater begin. Aanvanklik is R25 miljoen begroot, en die bedrag sou ook voorsiening maak vir 'n soortgelyke kompleks in Johannesburg. Laasgenoemde is later op die lange baan geskuif. Die uitgrawings vir die Staatsteater is teen die einde van 1969 en die stutmure in 1972 voltooi.
In Januarie 1975 is die kontrak vir die voltooiing van die Staatsteater teen ’n tenderprys van ongeveer R25 miljoen aan ’n Pretoriase onderneming toegeken. Die teater is uiteindelik teen ’n koste van sowat R46 miljoen voltooi en is op 23 Mei 1981 in gebruik geneem.
’n Formele teaterkompleks is gebou op die ou Markplein in Pretoria vir gebruik deur die destydse Transvaalse kunsteraad, Truk. Dit is in 1981 geopen met ’n verskeidenheid vertonings soos N.P. van Wyk Louw se Germanicus, Jochem van Bruggen se Ampie en Arthur Miller se After the Fall. Die eerste woorde op die nuwe verhoog is geuiter deur die veteraanakteur Siegfried Mynhardt.
In 1999 het die uitvoerende kunste in Suid-Afrika ’n samewerkingsooreenkoms van vyf jaar met Spoornet gesluit en die Staatsteater Pretoria se naam is verander na die Spoornet-staatsteater. Ingevolge die ooreenkoms sou Spoornet nie net ’n finansiële bydrae tot die teater lewer nie, maar ook die kunste bevorder, verhoudings tussen Spoornet en die kunsterolspelers kweek en sy kliënte aan die kunste blootstel.
In 2000 het die staat besluit om die Staatsteater te sluit weens finansiële wanbestuur. Dit is op 4 April 2001 heropen.
Geboue
Die kompleks beslaan 72 143 m2. Dit het aanvanklik vier teaters gehad: die Opera, Drama, Arena en Studio. Daar was ook verskeie ander ruimtes soos die Transvalia-kamer, restaurant, kafeteria, ens. waar vertonings aangebied is. Daar is tans ses teaters, met die Momentum en Rendezvous wat bygekom het. Die Staatsteater in Pretoria is die tuiste van die uitvoerende kunste in Gauteng en die grootste teaterkompleks in die Suidelike Halfrond, (1982).
In die ouditorium word opera- en balletuitvoerings en simfoniekonserte aangebied op 'n hoofverhoog van 25,6 m x 21,5 m wat deur 5 hysers bedien word. Die kleiner Drama het sitplek vir 682 mense en 'n orkesruimte vir 50 spelers. Hier word toneelaanbiedings en kleiner musiekkonserte aangebied. Die Arena, met sitplek vir 500 mense, word as operarepetisielokaal en ook vir eksperimentele toneelopvoerings gebruik, en in die klein Studio word onder meer lesings en poppeteater-opvoerings aangebied.
Minority Front
Die party is in November 1993 gestig as opvolger van die National People's Party wat in die destydse Driekamerparlement gedien het. Hulle behaal 0,07% van die stemme tydens die eerste volledig demokratiese parlementsverkiesing van April 1994. Tydens die verkiesing van 1999 bekom hulle hul eerste parlementêre setel.
Na Rajbansi se dood is sy weduwee, Shameen Thakur-Rajbansi in Januarie 2012 as leier aangewys. Dit gee aanleiding tot 'n familie- en leierskap-twis. Rajbansi se seun (Vimal) en sy eerste vrou (Asha Devi Rajbansi) vra haar om as leier te bedank. Roy Bhoola word daarna tydens 'n wegbreek-konferensie as leier aangewys, maar dit hou nie lank water nie.
Mustafa III
Mustafa III (Ottomaanse Turks: مصطفى ثالث, moderne Turks: II.Mustafa; 18/28 Januarie 1717 – 21 Januarie 1774) was van 1757 tot 1774 sultan van die Ottomaanse Ryk. Hy was die seun van sultan Ahmet III en die broer van Abdülhamid I, wat hom opgevolg het.
Hy was ’n energieke leier en het probeer om sy weermag en staatsdiens te moderniseer sodat dit kon meeding met dié van Europese lande. Die Ottomaanse Ryk het teen dié tyd egter so agteruitgegaan dat modernisering dit nie kon red nie en enige poging om die administratiewe stand van sake te verander, is met suspisie bejeen deur die paleiswag en imams – in so ’n mate dat hulle wou rebelleer.
Hy was bewus van sy militêre swakheid en het oorlog probeer vermy. Hy was nie in staat om te keer dat keiserin Katharina die Grote van Rusland die Krim annekseer nie.
Darmstadt
Darmstadt (Duits: [ˈdaʁmʃtat], ) is 'n stad in die deelstaat Hesse in Duitsland. Dit maak deel uit van die nywerheidstreek Frankfurt-Ryn-Maingebied (Duits: Rhein-Main-Gebiet) en is ná Frankfurt am Main, Wiesbaden en Kassel die vierde grootste stad in Hesse.
Darmstadt het 'n buitengewoon hoë konsentrasie van wetenskaplike instellings wat grootliks te danke is aan Darmstadt se Tegniese Universiteit (Duits: Technische Universität Darmstadt). In 1997 is Darmstadt deur die regering van Hesse met die eretitel "wetenskapstad" vereer (Duits: Wissenschaftsstadt). Die tegniese universiteit en twee Tegniese Kolleges (Duits: Fachhochschulen) het op enige gegewe tyd meer as 30 000 studente en met 'n ongewoon hoë konsentrasie van besighede, navorsingsinstellings en assosiasies vorm Darmstadt 'n geïntegreerde netwerk van kennis. Die hoë persentasie werkgeleenthede in sektore soos navorsing en ontwikkeling is ongeëwenaar in Duitsland.
Etimologie
Die oorsprong van die naam Darmstadt is onseker.
Die oudste potensiële verwysing is die woord Darmundestat wat uit die 11de eeu dateer, eeue nadat die dorp reeds gevestig was. Daar is verskeie moontlike verklarings vir die naam
Vroeë geskiedenis (tot ongeveer 1600 n.C.)
Darmstadt is op 23 Julie 1330 stadsregte gegee deur Graaf Wilhelm I van Katzenelnbogen, alhoewel daar bewyse is dat besetting reeds in die 11de eeu plaasgevind het. Die sanderige heuwels rondom Darmstadt kon nie boerdery ondersteun in die tyd voor industriële bemesting nie, en dit het gekeer dat grootskaalse bevolkingsgroei kon plaasvind totdat die stad in die 16de eeu die hoofkwartier van die Landgraaf van Hesse-Darmstadt geword het.
Latere geskiedenis (Wêreldoorloë)
Net voor die uitbreek van die Eerste Wêreldoorlog, gedurende April 1912, is die hooftreinstasie van Darmstadt ingewy. Twee jaar later het die oorlog uitgebreek en ongeveer 2 000 inwoners het hulle lewens verloor. Tussen 6 April en 17 Mei (1920) was Darmstadt deur Franse troepe beset. Gedurende die volgende paar jaar het werkloosheid geweldig toegeneem en in 1930 was 21 000 inwoners werkloos. Hierdie situasie het daartoe bygedra dat 50% van die Darmstadters in 1933, gedurende die parlementêre verkiesings, vir Adolf Hitler gestem het. Twee weke na die verkiesing van 6 Maart is die eerste Joodse besighede toegemaak, Joodse tydskrifte verbied en Joodse beamptes het hulle werk verloor. Die plein in die middestad is vir 'n kort tydjie ook na die "Führer" vernoem en het as Adolf Hitler-plein bekendgestaan. Vier jaar later het Darmstadt in statistieke opsig 'n "Großstadt" geword, wat beteken dat die stad, ná die inwyding van Arheiligen en Eberstadt in die stadsgebied, nou 'n bevolking van meer as 110 000 gehad het.
Die Tweede Wêreldoorlog het op 1 September 1939 uitgebreek en ongeveer 6 maande later (8 Junie 1940) is die eerste lugaanvalalarm uit 'n totaal van 1567 in Darmstadt gehoor. Nie lank daarna nie, op 30 Julie van dieselfde jaar, het die eerste lugaanval in Darmstadt plaasgevind.
In kontras, kom van die mees prominente Duitsers wat weerstand teen die Nasionaalsosialiste gebied het, ook uit Darmstadt. Twee voorbeelde hiervan is Wilhelm Leuschner en Theodor Haubach, wat albei ter dood veroordeel is vir hul verset teen die Nasionaalsosialistiese bewind.
Brandnag
Kort voor die einde van die Tweede Wêreldoorlog het die Britse Lugmag 'n reeks bomaanvalle in Duitsland uitgevoer. Hierdie aanvalle het gepaard gegaan met vuurbomme wat omvangryke skade aan verskillende stede in Duitsland veroorsaak het.
Die stad Darmstadt is in die nag van 11 September 1944 in die sogenaamde "Brandnag" deur 'n bombardement van Britse bomwerpers byna totaal vernietig met die daaropvolgende 'n vuurstorm.
Nege-en-negentig persent van die historiese stadskern en stadsentrum was vernietig, wat ongeveer 87 persent van die totale bewoonde gebied beslaan het. In hierdie nag het 11 500 mense gesterf en is ongeveer 110 000 mense haweloos gelaat.
Geografie
Aan die westekant van die stad vloei die Bo-Ryn (Duits: Oberrhein). Aan die suidekant by Darmstadt-Eberstadt is die oorsprong van die Bergstraße-gebied. Die gebied word begrens deur die Rynrivier in die weste en die Odenwald-bergreeks aan die oostekant. Die roete word gekenmerk deur vele klein dorpies wat nog oorspronklike historiese dorpskerne het. Die Bergstraße se klimaat word gemodereer deur Die berge wat aan die westekant van die gebied oefen 'n matigende invloed op die Bergstraße se klimaat uit wat as een van die aangenaamstes in Duitsland beskou word.
Die Odenwaldbergreeks vorm die suidoostelike grens van die stad en noordoos van Darmstadt is die heuwelagtige Messel-gebied (Duits: Messeler Hügelland).
Demografie
In 2022 bevat Darmstadt ongeveer 165 000 permanente inwoners, waarvan ongeveer 38 000 buitelanders is. Vir hierdie 165 000 inwoners is daar ongeveer 22 000 geboue. As gevolg van die hoë konsentrasie tegnologiese ondernemings, het 20 persent van alle werknemers 'n tersiêre opleiding (meer as dubbeld so veel as die gemiddelde syfer vir die hele Duitsland).
Inwonerontwikkeling
Op 1 April 1937 het die inwonertal van Darmstadt vir die eerste keer die 100 000-kerf verbygesteek. Die rede hiervoor is dat Arheilgen en Eberstadt destyds by die stad Darmstadt ingelyf is. Gedurende die Tweede Wêreldoorlog (tussen 1939 en 1945) het die stad 40% van sy bevolking(45 000) verloor. Teen 1953 het die bevolkingsgetal weer die vooroorlogse getal bereik. Die hoogste inwonertal ooit was 142 133 (in 1971). Aan die einde van Junie 2007 was die amptelike syfer 140 347.
Die volgende oorsig dui die inwonertal vir die verskillende tydperke aan. Tot 1833 berus die gegewens meestal op skattings, daarna op volkstellings (gekleurde agtergrond) of amptelike sensusgetalle.
Volkstellings word met 'n gekleurde agtergrond aangedui
Woonbuurte
Darmstadt het 9 woonbuurte. In alfabetiese volgorde is hulle
Besienswaardighede
Mathildenhöhe is met 180 meter bo seespieël die hoogste plek in Darmstadt. In die 19de eeu was Mathildenhöhe die tuin van die hof van die groothertog en in 1833 is dit in 'n engelse landskap verander. Die tuin is vernoem na Mathilde Karoline Friederike von Wittelsbach, vrou van groothertog Ludwig III. Tussen 1877 en 1880 is daar by Mathildenhöhe 'n waterreservoir gebou wat water aan die ganse Darmstadt voorsien het en in 1897 is die Russiese kapelle by Mathildenhöhe gebou. Mathildenhöhe is in 2021 deur Unesco as wêrelderfenisgebied gelys.
By Mathildenhöhe tref mens ook die huwelikstoring (Duits: Hochzeitsturm) aan, wat uitsluitlik gebruik word vir die voltrekking van huwelike. Die toring word in 1908 gebou deur Joseph Maria Olbrich nadat finansiering in 1905 verseker is deur die huwelik van die groothertog Ernst Ludwig met prinses Eleonore. Die toring staan 48,5 m hoog. Die huwelikstoring word afgebeeld op die embleem van die stad. Die tuin (Duits: Platanenhain) by Mathildenhöhe dateer uit die 1930's en is 'n gewilde uitsig en samekomspunt in Darmstadt.
Die bou van die Russiese kapel by Mathildenhöhe het in 1897 'n aanvang geneem. Dit was bedoel as 'n private kapel, wat deur die laaste Tsaar van Rusland, Nikolaas II, aangevra is. Sy vrou Alexandra was in Darmstadt gebore. Die Russiese argitek Leontij Nikoljewitsj (Louis) Benois het Russiese kerkboustyle uit die 16de eeu as voorbeeld gebruik vir die kapel. Die argitek en ook die kunstenaars was almal Russies. Die buitekant van die kapel is ryklik versier en met besonderse vergulde juweelprag afgerond. Die binnekant van die kapel is heeltemaal deur mosaïkwerk bedek. In 1918 is die kapel in besit geneem deur die Russies-Ortodokse Kerk, en is tot vandag toe nog aktief as 'n Russies-Ortodokse kerkgebou, waar besoekers welkom is.
Die Oranjerie in Darmstadt is 'n klein kasteel (Duits: Schlösschen) wat deur argitek Louis Remy de la Fosse ontwerp is en gebou was tussen 1719 en 1721. Dit is geleë in die Darmstadt-Bessungen en was oorspronklik gebruik om lemoenbome vanuit die omringende omgewing in wintertye te herberg. Aan die Suidelike kant van die gebou was 'n dubbelverdieping saal gebou wat ook 'n paar vertrekke insluit. Ná die Tweede Wêreldoorlog, toe die stadsteater deur bomme verwoes is, het die Oranjerie as 'n tydelike huisvesting vir die provinsiale teater van Darmstadt gedien. Vandag word die Oranjerie meestal vir konserte en konferensies gebruik. 'n Nabygeleë gebou huisves vandag nog die lemoenbome gedurende die winter maande. In die somermaande word die lemoenbome op die gronde van die Oranjerie tentoongestel.
Die Waldspirale is die naam van 'n residensiële woonkompleks in Darmstadt wat in die 1990's gebou is. Die naam kan letterlik vertaal word as "woudspiraal", wat 'n verwysing is na die algemene plan van die gebou, die feit dat dit 'n groen dak het en die feit dat Darmstadt ook bekend is vir sy ligging in die middel van 'n woud. Dit is ontwerp deur die Oostenrykse kunstenaar Friedensreich Hundertwasser, gebou deur die maatskappy Bauverein Darmstadt en beplan en geïmplementeer deur die argitek Heinz M. Springmann. Die gebou was voltooi in 2000.
Die Schloss van Darmstadt is 'n tipe kasteel wat uitsluitlik gebruik was om adelstand te huisves en was nie vir militêre doeleindes gebruik nie. Die kasteel is in Rheinstraße in die huidige middestad geleë, alhoewel dit gedurende Georg I se tyd aan die westekant van die Stad geleë was. Gedurende dié tyd word die kasteel ook as 'n toegang tot die stad gebruik en as gevolg van die grag rondom die kasteel het dit die stad ook tot 'n mate teen indringers beskerm.
Die kasteel se argitektuur kombineer strukture uit meer as 600 jare. Die laaste groot veranderinge het in die 18de eeu onder Landgraaf Ernst Ludwig plaasgevind. Die hoofargitek, Rémy de la Fosse, het 'n Barokstyl beplan waarvan net die twee vleuels in Rheinstraße en die Marktplatz uiteindelik gebou was.
Gedurende die Tweede Wêreldoorlog het die kasteel totaal afgebrand. Die buitenste aansig is later omtrent volkome herbou.
Vanaf 1999 vind daar elke jaar gedurende die laaste week van Mei die grootste buitelugkonsert in Darmstadt rondom hierdie kasteel plaas. Die fees word die Schlossgrabenfest genoem. In 2006 het ongeveer 400 000 mense in vier dae hierdie musiekfees bygewoon.
Stolpersteine (Duits vir "struikelblokke", maar verwys ook na fisiese voorwerpe waaroor mens struikel) is 'n projek van Gunter Demnig. Die doel van die projek is om gedenkstene te wees vir dié wat gedurende die Tweede Wêreldoorlog deur die Nazi's gedeporteer en (tot 'n groot mate) doodgemaak is in konsentrasie- of verdelgingskampe. Die gedenkstene is klein steentjies wat ingebou word voor die deure van geboue wat voorheen deur die (meestal) Jode bewoon was. Darmstadt het in 2005 toegetree tot hierdie projek, waaraan ten minste 80 Duitse stede deelneem en daar is tans 45 "Stolpersteine" in Darmstadt.
Net buitekant Darmstadt is die Grube Messel, waar 'n 47 miljoen jaar oue fossiel gevind is wat in 2009 deur wetenskaplikes beskryf is as die moontlike gemeenskaplike voorvader van alle aapspesies en ook die mens. Die fossiel word Ida genoem en is vernoem na die 5-jarige dogter van een van die fossiel se navorsers. Ida toon 'n sterk ooreenstemming met Lemurs, maar ook met aapspesies soos Sjimpansees en die mens. Dit dui gevolglik daarop dat Ida aan die spesie behoort wat bestaan het terwyl die twee takke van mekaar af geskei het en volgens wetenskaplikes kan sy as 'n oertante van die mens beskou word en nie 'n direkte voorvader nie. Die Grube Messel is die eerste natuurlike Unesco-wêrelderfenisgebied in Duitsland.
Wetenskapstad en industrie
Darmstadt is die tuiste van die Universiteit van Tegnologie van Darmstadt en is wêreldbekend vir sy ingenieursdepartement en sy twee tegniese kolleges. Verwante institusies is die Frauenhofer Instituut en die Gesellschaft für Schwerionenforschung (GSI, "instituut vir swaar-ioonnavorsing").
In 2009 is Darmstadt se bruto binnelandse pruduk 32 500 Euro per kapita (derde posisie in Duitsland en 13de in Europa).
Die GSI, het die chemiese element Darmstadtium (atoom nommer 110) in 2003 ontdek. Dit maak Darmstadt een van slegs 8 stede in die wêreld waarna 'n chemiese element vernoem is. Verskeie ander elemente, waaronder Meitnerium (atoom nommer: 109) (1982), Hassium (atoom nommer: 108) (1984), Roentgenium (atoom nommer: 111) (1994) en Ununbium (atoom nommer: 112) (1996) was ook in Darmstadt gesintetiseer.
Die dwelm 'Ecstasy' (chemiese naam: 3,4-methylenedioxymethamphetamine of MDMA) was oorspronklik in Darmstadt gesintetiseer deur die maatskappy Merck deur die chemikus Anton Köllisch. Merck het die dwelm ontwikkel gedurende 'n soeke na 'n stof wat abnormale bloeding kan stop. Op 24 Desember 1912 het Merck aansoek gedoen vir 'n patent wat die sintese van MDMA beskryf.
Klimaat
Volgens meteoroloë van die Duitse weerdiens, kry Darmstadt die meeste son van enige ander stad in Hesse, met 1685,8 ure sonskyn per jaar. Die rede hiervoor is as gevolg van die ligging tussen die Odenwald-woude in die Suide en die Taunus-bergreeks in die Noorde.
Kultuur
'n Egte Darmstadter word 'n "Heiner" genoem en jaarliks word daar ook 'n Heinerfees gehou. 'n Persoon vanuit Bessunger word 'n "Lapping" genoem. 'n Bewoner van Eberstadt is 'n "Gaasehenker" en iemand van Arheilgen word 'n "Mucker" genoem, wat afgelei is van die Duitse werkwoord "aufmucken" wat in omgangstaal beteken om te protesteer.
Die teaterstuk "Datterich", wat deur Ernst Elias Niebergall in Darmstadt-dialek geskryf is, is die geskiedenis van 'n armsalige maar briljante Datterich, wat 'n dronklap is en ook sy werk as belastingoffisier verloor. Hierdie stuk is die belangrikste teaterstuk wat vanuit Darmstadt ontstaan het.
Dwarsdeur die jaar vind elke jaar gereëlde gebeurtenisse in Darmstadt plaas:
Susterstede
• 3
Mahmoed I
Mahmoed I (Ottomaanse Turks: محمود اول, moderne Turks: I.Mahmut; 2 Augustus 1696 – 13 Desember 1754), genoem die Boggelrug, was van 1730 tot 1754 sultan van die Ottomaanse Ryk. Hy was die seun van Mustafa II en die ouer broer van Osman III, wat hom opgevolg het.
Sy voorganger, sy oom Ahmet III, was toenemend ongewild weens sy uitspattigheid en hervormings. Op 20 September 1730 is hy in ’n opstand gedwing om te abdikeer en Mahmoed het hom opgevolg. Mahmoed se bewind is gekenmerk deur suksesvolle oorloë teen Persië, Oostenryk en Rusland. Hy is op 13 Desember 1754 kinderloos dood.
Morris dance
Die oorspronge van Morris-volksdanse is onbekend, dog word dit dikwels met elemente van vrugbaarheidsrituele en voor-Christelike seisoenale feeste verbind. Later, in die tyd van die nywerheidsomwenteling, het dansopvoerings op kerklike en publieke feesdae gewild geraak. Die oudste historiese verwysings na die dansstyl dateer uit die 15de eeu. So is Morris-danse in dié tyd byvoorbeeld tydens byeenkomste van Londense gildes opgevoer. Vandag is Morris-dansopvoerings 'n gewilde manier van vryetydsbesteding en gesellige byeenkomste in kroeë wat danksy Britse immigrante ook in oorsese lande soos Suid-Afrika gevestig is.
Die verskillende style van Morris dance staan as traditions of tradisies bekend; die bekendstes hiervan is
Etimologiese en kulturele wortels
Die Morris dance, wat in Engeland ook as Moresgue, Morrice, Morisque en Morrisk bekendstaan, het sy etimologiese oorsprong in die 15de eeuse terme Morisk dance, moreys daunce en morisse daunce. Volgens dié wortels is die dans van Moorse oorsprong en moontlik deur Kruisridders in Europa ingevoer. Die Engelse term is 'n ontlening van die Vlaamse mooriske danse.
Daar is verwante benamings in ander Europese tale, soos die Duitse Moriskentanz (die oudste bron dateer eweneens uit die 15de eeu), die Franse morisques, die Kroatiese moreška asook Italiaanse en Spaanse terme soos moresco, moresca of morisca. Die moderne Engelse spelling Morris dance verskyn vir die eerste keer in 17de eeuse tekste.
Historiese bronne swyg oor die assosiasie met More. Volgens die Oxford English Dictionary was dit moontlik 'n verwysing na wonderlike dansstyle of kostuums wat dalk 'n eksotiese geurtjie aan dansopvoerings verleen het. So kan die Engelse volksdans blykbaar verbind word met 'n wyer belangstelling in eksotiese modeverskynsels en skouspelagtige opvoerings wat in 15de eeuse Europa as van Moorse oorsprong waargeneem is.
Die chronologie en presiese manier, waarop Engelse gehore met dié eksotiese modeverskynsels in aanraking gekom het, is onbekend. Die Great London Chronicle vermeld dat "ryk versierde Spaanse dansers" tydens Kersfees in 1494 hul energieryke danskuns vir koning Hendrik VII van Engeland vertoon het, maar Heron verwys na 'n pleying of the mourice dance wat al vier dae vroeër plaasgevind het. Aangesien die Engelse term in bronne vanaf die middel van die 15de eeu voorkom, is "Moorse danse" heel waarskynlik reeds dekades voor 1494 in Engeland opgevoer.
Ook die tradisie van plattelandse Engelse dansers om hul gesigte swart te verf word eweneens as 'n verwysing na die beweerde Moorse oorsprong van die dans aangevoer. Ander verklarings is die assosiasie met mynwerkers en dansende bedelaars, waarby die laasgenoemdes die gesigverf as vermomming gedra het.
Eksterne skakels
Media
Green Bay, Wisconsin
Green Bay is 'n hawestad in die deelstaat Wisconsin en geleë aan die oewer van die Michiganmeer in Green Bay by die monding van die Foxrivier. Die stad is ongeveer 160 km noord van Milwaukee. Dit is ook die administratiewe setel van Brown County.
Geskiedenis
Die eerste besoeker was Jean Nicolet, in die diens van Samuel de Champlain, wat in 1634 hier besoek afgelê het. Nicolas Perrot het in 1665 'n pels handelspos hier gestig en in 1671 het Vader Claude Allouez 'n sendingpos gestig. Alhoewel die Franse Fort Francis gebou het, het die eerste nedersetter, Augustin de Langlade, homself eers in 1745 hom hier gevestig. In 1763 het die Britse Ryk beheer van die area geneem en dit afgestaan teen die einde van die Amerikaanse Rewolusie. Die Britte het vir 'n kort tydjie tydens die Anglo-Amerikaanse Oorlog van 1812 weer beheer gehad oor die area.
Dit het in 1839 dorpstatus en in 1854 stadstatus verkry. In 1895 het dit saamgesmelt met Fort Howard en in 1964 is die dorp Preble ook geïnkorporeer.
Omgewing
Daar is meel en graan meulens in die omgewing.
Azanian People's Organisation
Die Azanian People's Organisation (akroniem AZAPO) is 'n politieke party in Suid-Afrika. Die party is gefundeer op die filisofieë van die Swart Bewussynsbeweging soos ontwikkel deur Steve Biko, Onkgopotse Tiro en Vuyelwa Mashalaba.
Dit is in 1978 uit drie organisasies gestig: die Black People's Convention (BPC), die Suid-Afrikaanse Studente-organisasie (SASO) en die Black Community Programmes (BCP). Hierdie drie was maar 'n paar van die swart bewussynsbewegings wat op Woensdag 19 Oktober 1977 verban is weens hul rol in die gewapende stryd en die opstande van 1976. In Oktober 1994 het AZAPO met 'n uitgeweke susterorganisasie, die Black Conciousness Movement of Azania (BCMA), saamgesmelt.
AZAPO het hom beywer vir die isolering van Suid-Afrika gedurende die sg. apartheidsjare deur 'n kulturele boikot in die land teweeg te bring. Die gewapende vleuel van AZAPO was die Nasionale Bevrydingsleër van Azanië (Azanian National Liberation Army (AZANLA).
Gedurende die 1980's was die party betrokke in 'n moorddadige tweestryd met die ANC. Sedertdien het AZAPO voortgesukkel as 'n klein politieke party waar hy twee setels in die Suid-Afrikaanse Parlement tydens die 2004 algemene verkiesing gewen het. Nadat die stemme weer getel is, is die setels egter verminder na een.
Kobie Coetsee
Hendrik Jacobus "Kobie" Coetsee (19 April 1931 - 29 Julie 2000) was 'n Suid-Afrikaanse prokureur en politikus. Hy was van 7 Oktober 1980 tot 31 Maart 1993 die Minister van Justisie. Van 1 April 1993 tot 11 Mei 1994 het hy as die Minister van Verdediging gedien. Hy het ook as onderhandelaar vir die Nasionale Party tydens die land se oorgang na 'n volledige demokrasie opgetree. Na die verkiesing van 1994 is hy tot president van die senaat verkies (later na die Nasionale Raad van Provinsies hernoem). Hoewel die ANC 'n gemaklike meerderheid gehad het, beklee hy hierdie posisie tot in 1997.
Biografie
Hendrik Jacobus Coetsee is op 19 April 1931 in Ladybrand, 'n landboudorp in die Oos-Vrystaat, gebore. Hy het regte aan die Universiteit van die Vrystaat gestudeer en hom as 'n prokureur gekwalifiseer.
Coetsee is in 1956 getroud en het twee seuns en drie dogters gehad, maar blykbaar 'n jarelange skelm verhouding met die politikus Adrienne Koch gehad.
Hy is op 29 Julie 2000 in Bloemfontein aan 'n hartaanval oorlede.
Lindiwe Sisulu
Lindiwe Nonceba Sisulu (gebore 10 Mei 1954) is 'n Suid-Afrikaanse politikus, sedert 1994 'n lid van die parlement en die African National Congress (ANC) se Nasionale Uitvoerende Komitee, en van Mei 2019 tot Augustus 2021 minister van menslike nedersettings, water en sanitasie in die tweede kabinet van Cyril Ramaphosa, en tans minister van toerisme.
Sisulu dien in die kabinette van Jacob Zuma van 2004 tot 2009 as minister van behuising, van 2009 tot 2012 as minister van verdediging en militêre veterane, van 2012 tot 2014 as minister van staatsdiens en administrasie, van 2014 tot 2018 as minister van menslike nedersettings, en in die eerste kabinet van Cyril Ramaphosa van 2018 tot 2019 as minister van internasionale betrekkinge en samewerking.
Lindiwe Sisulu is die dogter van Albertina Thetiwa en Walter Sisulu, in lewe beide prominente anti-apartheidaktiviste van die ANC. Sy is die suster van die joernalis Zwelakhe Sisulu en die politikus Max Sisulu, albei ANC-lede.
Dagvaarding deur die Stad Johannesburg
In April 2019 word Sisulu deur die Johannesburgse Metro gedagvaar vir die vereffening van 'n water-en-elektrisiteitrekening wat R537 000 beloop het by een van haar wonings in Bellevue, Johannesburg. Volgens die Sunday Times het Sisulu hierdie rekening tussen 2010 en 2014 opgeloop terwyl sy minister van menslike nedersettings was. 'n Senior amptenaar in die stadsraad wat verbonde is aan die ANC het Sisulu se skuld aan die stadsraad in 2015 onwettig gekanselleer, wat Sisulu in staat gestel het om 'n belastingsertifikaat te ontvang sodat sy die huis kon verkoop.
Gary (Indiana)
Gary is 'n hawestad in die deelstaat Indiana en geleë aan die oewer van die Michiganmeer. Die stad is ongeveer 48km vanaf Chicago en het ontstaan as gevolg van die yster industrie. In 1906 was die stad gebou deur die United States Steel Corporation en vernoem na Elbert H. Gary, toe die voorsitter van die Direksie. Dit is gebou op sandduine en moerasse.
Lys van Super 12-kampioene
Super 12-kampioene was 'n titel wat gegee is aan die wenspan van die Super 12 rugbykompetisie. Die toernooi het van 1996 tot 2005 jaarliks plaasgevind en is in 2006 uitgebrei na die Super 14 en in 2011 na Superrugby met 15 deelnemende spanne.
Die toernooi was in die formaat van 'n rondomtalie waarin elke span een keer teen elk van die ander spanne speel. Die finale tabelposisie aan die einde van die rondomtalietoernooi het bepaal wie deurgedring het na die halfeindrondes. 4 punte is toegeken vir 'n oorwinning, 2 vir 'n gelykopuitslag en 0 vir 'n verloor. Bonuspunte is ook toegeken aan 'n span wat 4 of meer drieë druk in 'n wedstryd (ongeag van die uitslag) of wanneer 'n span met 7 punte of minder verloor. Die 4 spanne met die meeste ligapunte aan die einde van die rondomtalietoernooi dring deur na die uitspeelrondes. Die boonste twee spanne kry die voordeel van tuiswedstryde. Die vierde span speel dan teen die eerste span op die eerste span se tuisveld en die derde span speel teen die tweede span op die tweede span se tuisveld. Die twee spanne wat hier wen dring deur na die eindronde war gespeel word op die span wat, van die twee, meer punte gehad het na die tondomtalie. In die geval van gelyke punte word die spanne se punteverskil in berekening gebring en die span met die grootste punteverskil kry die voorrang. Die punteverskil word uitgewerk deur die hoeveelheid punte wat 'n span afgestaan het, af te trek van die hoeveel punte wat 'n span aangeteken het. Indien die punteverskil ook dieselfde is word gekyk na hoeveel drieë gedruk is en die span wat die meeste drieë gedruk het in die seisoen kry voorrang.
Die Super 12 is begin deur die drie SANZAR-nasies (saam met die Drienasies). Die toernooi het 12 spanne betrek (soos wat die naam voorstel) waarvan elke span 'n gebied in Australië, Nieu-Seeland en Suid-Afrika verteenwoordig. Die Super 12 het net drie wenners gehad waarvan die (Canterbury) Crusaders die meeste sukses geniet het. Hulle het die toernooi 5 keer gewen en was twee keer verloorders in die eindronde. Die (Auckland) Blues, ook van Nieu-Seeland het die toernooi drie keer gewen en die (ACT) Brumbies het een keer gewen. Die Brumbies is die enigste span buite Nieu-Seeland wat die toernooi kon wen.
Toernooie (1996-2005)
Spanne wat genoem word is die spanne wat in die top 4 van die rondomtalietoernooi geëindig het en gekwalifiseer het vir die halfeindrondes. Tellings is so geskryf dat die span in daardie kolom se eerste genoem word. Die span wat uitgelig is, is die span wat die daardie seisoen se kompetisie gewen het.
''Nota. Die Suid-Afrikaanse spanne het in 1996 en 1997 'n beleid gehad waarvolgens die vorige seisoen se vier beste Curriebekerspanne kwalifiseer vir die Super 12. Dit het daartoe gelei dat Natal, Transvaal, Noord-Transvaal en die Westelike Provinsie in 1996 gespeel het en Natal, Transvaal, Noord-Transvaal en die Vrystaat in 1997. In 1998 het Suid-Afrika konsessies ingestel, soortgelyk aan die van Nieu-Seeland en Australië..''
Frank Opperman
Frank Opperman (* 8 Junie 1960 in Johannesburg) is 'n Suid-Afrikaanse akteur en musikant. Hy het bekendheid verwerf met die rol Ouboet van Tonder in die TV-reeks Orkney Snork Nie.
United Christian Democratic Party
Die United Christian Democratic Party is ’n politieke party in Suid-Afrika. Dit is deur die voormalige president van Bophuthatswana, Lucas Mangope in 1997 gestig, en is vir die eerste vyftien jaar deur hom gelei. Mavis Matladi is as leier op 29 Januarie 2011 verkies maar is in Desember van dieselfde jaar oorlede. Isaac Sipho Mfundisi is op 7 Januarie 2012 verkies as president van die UCDP.
Frank Opperman
Opperman matrikuleer in 1978 aan die Hoërskool Silverton in Pretoria nadat hy verskeie skole in Worcester, Benoni, Hermanus en Middelburg bygewoon het. In 1979 begin hy in die regte studeer aan Tuks, maar verloor gou belangstelling. In 1980 sluit hy by die weermag aan waar hy in 'n militêre marsjeerorkes speel. Ná sy militêre diensplig voltooi hy 'n Nasionale Dramadiploma aan die Technikon Pretoria.
In 1988 trou Opperman met die Suid-Afrikaanse aktrise Susan Coetzer, maar hulle skei in 1992. Hulle het een (nou volwasse) seun, Frankie. Hy is in 2005 met Esmarie Meyer getroud en hulle het 'n dogter, Ena, wat nog op skool is.
Diskografie
Opperman se albums:
United Christian Democratic Party
Die meeste van die party se steun kom uit die Noordwes-provinsie (waar Bophuthatswana geleë was), en het baie min teenwoordigheid elders in Suid-Afrika. Die UCDP was die grootste opposisieparty teenoor die ANC in Noordwes na die algemene verkiesings in 1999 en 2004, maar in 2009 het hulle teruggesak na die vierde grootste party in die provinsiale wetgewer na die ANC, DA en Cope.
Frank Opperman
Toneelstukke
Van sy toneelstukke:
Filmografie
Van die rolprente waarin Opperman gespeel het:
United Christian Democratic Party
Tydens die 2009 algemene verkiesing het die party 66 086 stemme (0.37% van die nasionale stemme), en twee setels in die parlement gekry. Dit was egter ’n groot terugslag aangesien die party ongeveer die helfte van sy steun, asook een setel, verloor het sedert die vorige verkiesing.
’n Opname in 2003 deur die Raad vir Geesteswetenskaplike Navorsing (RGN), het gevind dat 85% van die UCDP se kiesers vroulik was.
Mahmoed II
Mahmoed II (Ottomaanse Turks: محمود ثاني, moderne Turks: II.Mahmut; 20 Julie 1785 – 1 Julie 1839) was van 1808 tot 1839 sultan van die Ottomaanse Ryk. Hy was die seun van sultan Abdülhamid I en is veral bekend vir sy omvattende militêre en regshervormings. Hy en sy broer, Mustafa IV, wat hy opgevolg het, was die laaste oorblywende manlike lede van die Huis van Osman ná die moord op hul neef, die hervormer Selim III.
Selim het groot hervormings probeer deurvoer, maar dit was nie gewild onder die paleiswag nie. Hulle het gerebelleer, Selim laat gevange neem en Mustafa op die troon geplaas. Intussen het ’n groot leër onder aanvoering van ’n voorstander van die hervormings na Konstantinopel opgeruk om Selim te red. In ’n poging om sy posisie te verseker het Mustafa gelas dat Selim en Mahmoed vermoor word. Selim is vermoor, maar Mahmoed het weggekruip.
Mahmoed is in 1839 aan tering dood. Hy is opgevolg deur sy seun Abdülmecid I.
IBookstore
iBookstore is 'n e-boekwinkel vir Apple se iBooks-toepassing wat op die iPad loop. Die e-winkel is sedert die bekendstelling van die iPad op 3 April 2010 slegs oop vir besigheid in die Verenigde State. Apple het planne om die diens later in die jaar 2010 in ander lande bekend te stel.
Voor die bekendstelling van die iPad, het uitgewers Penguin Books, HarperCollins, Simon & Schuster, Macmillan Publishers en Hachette Book Group USA hulself verbind tot die vervaardiging van die inhoud van die iBookstore. Bykomende uitgewers is genooi om deel te neem op die dag van die produk se aankondiging, 27 Januarie 2010.
Verwysings
IBooks
Paddy Norval
Paddy Norval (14 Augustus 1943 - 1986) was 'n Suid-Afrikaanse aktrise en model. Sy was die enigste kind van die akteurs James Norval en Anna Cloete. Sy is in die 1980's oorlede.
Mustafa IV
Mustafa IV (Ottomaanse Turks: مصطفى رابع, moderne Turks: IV.Mustafa; 8 September 1779 – 15/16 November 1808) was die seun van Abdülhamid I en vir ’n kort rukkie (van 1807 tot 1808) sultan van die Ottomaanse Ryk.
Hy en sy broer, die latere Mahmoed II, was die laaste oorblywende manlike lede van die Huis van Osman ná die moord op hul neef, die hervormer Selim III. Selim het groot hervormings probeer deurvoer, maar dit was nie gewild onder die paleiswag nie. Hulle het gerebelleer, Selim laat gevange neem en Mustafa op die troon geplaas.
Mustafa se kort bewind was stormagtig. Ná sy troonbestyging het die paleiswag amok gemaak en almal vermoor wat Selim ondersteun het. Intussen het ’n groot leër onder aanvoering van ’n voorstander van die hervormings na Konstantinopel opgeruk om Selim te red. In ’n poging om sy posisie te verseker het Mustafa gelas dat Selim en sy broer vermoor word. Selim is vermoor, maar sy broer het weggekruip.
Die leër het Mustafa by hul aankoms in die hoofstad van die troon gesit en deur Mahmoed vervang. Sy kort bewind het gekeer dat hy die hervormings omkeer, en dit het voortgegaan onder Mahmoed. Mahmoed het Mustafa later laat vermoor.
Selim III
Selim III (Ottomaanse Turks: سليم ثالث, moderne Turks: III.Selim; 24 Desember 1761 – 28/29 Julie 1808) was van 1789 tot 1807 sultan van die Ottomaanse Ryk. Hy was die seun van Mustafa III en het sy oom Abdülhamid I opgevolg. Sy pogings om die Ottomaanse Ryk te hervorm het tot sy moord gelei.
Selim III was baie gewild vanweë sy talente en energie en groot hoop is op hom gevestig met sy troonbestyging. Hy het baie met buitelanders omgegaan en was oortuig daarvan dat hervormings nodig is. Oostenryk en Rusland het hom egter vir niks anders as verdediging tyd gegee nie, en dit was eers ná die Vrede van Iaşi in 1792 dat hy ’n blaaskans gekry het.
Selim III het dié tyd gebruik om die weermag, staatsdiens en onderwys te hervorm. Sy hervormings was egter nie gewild onder die paleiswag nie. Hulle het gerebelleer, Selim laat gevange neem en sy neef Mustafa op die troon laat plaas as Mustafa IV. Intussen het ’n groot leër onder aanvoering van ’n voorstander van die hervormings na Konstantinopel opgeruk om Selim te red, maar hy is vermoor voordat die leër opgedaag het. Die enigste manier om wraak te neem, was om Mustafa IV te vervang met Mahmoed II, die enigste oorlewende lid van die Huis van Osman.
Verdere leesstof
Shaw, Stanford. Between Old and New: The Ottoman Empire under Selim III, 1789–1807.
Abdülhamid I
Abdülhamid I, Abdul Hamid I of Abd Al-Hamid I (Ottomaanse Turks: عبد الحميد اول, moderne Turks: I.Abdülhamit; 20 Maart 1725 – 7 April 1789) was van 1774 tot 1789 sultan van die Ottomaanse Ryk. Hy was ook bekend as die Dienskneg van God.